Þann 29. nóvember frá kl. 15:00 -16 : 00 stendur Vistbyggðarráð fyrir opnum fundi sem ber yfirskriftina , Græn leiga og samkeppni um vistvæna endurhönnun . Fundurinn verður haldinn í húsnæði Eflu að Höfðabakka 9 Á fundinum verða svokallaðir grænir leigusamningar skoðaðir og hvaða áhrif þeir geti haft á íslenskan leigumarkað . Einnig verður samkeppni Nordic Built um vistvæna endurhönnun kynnt og farið yfir helstu áhersluatriði og framkvæmd samkeppninnar . Undanfarin ár hefur það færst í vöxt í nágrannalöndum okkar að gerðir séu svokallaðir ,, grænir leigusamningar “ um bæði íbúðar - og atvinnhúsnæði . En hvað felst í grænum leigusamningi ? Eru þeir fyrst og fremst hugsaðir fyrir skrifstofubyggingar eða íbúðarhúsnæði og hvaða hagur er að því að gera grænan leigusamning . Er þetta e.t.v. eitthvað sem við getum tekið upp á Íslandi ? Markið með grænum leigusamningum er að bæði leigusalar og leigjendur vinni saman að því að auka sjálfbærni og draga með þeim hætti úr neikvæðum umhverfisáhrifum bygginga . Grænir leigusamningar geta verið mismunandi allt eftir aðstæðum hverju sinni . Í flestum tilvikum er um að ræða hefðbundna leigusaminga en inn í þá er bætt ákvæðum um m.a . Skyldur leigusala til að viðhalds húsnæðis til að tryggja hámarks skilvirkni kerfa og þar með að lágmarka orkunotkun . Skyldur leigjanda til að uppfylla ákveðnar kröfur um orkunýtni í notkun húsnæðis . ( rétt notkun loftræstikerfa o.s.frv. ) Einnig geta samningarnir kveðið á um vistvænar áherslur varðandi ýmislegt annað tengt rekstri húsnæðisins s.s. almennt viðhald byggingar , förgun úrgangs , flutning , og aðra tengda þjónustu . Leigusali og leigjandi gera með sér samkomulag eða e.k. sáttmála um að fylgja umhverfisstefnu t.d. viðkomandi fasteignafélags og þá fylgja oft hvatakerfi ( t.d. lækkun leigu ) fyrir þá leigjendur sem standa sig vel í þeim efnum , enda hagur fyrir fasteignafélög að lækka almennan rekstrarkostnað og að geta boðið upp á gæða húsnæði og góða þjónustu sem um leið getur aukið markaðsvirði þess bæði á leigu - og fasteignamarkaði . 15:00 - 15:20 Guðmundur Tryggvi Sigurðsson , forstöðumaður eignaumsýslu hjá Reitum fasteignafélagi - Grænir leigusamningar á Íslandi . 15:20 - 15:40 Kynning á Nordic Built , norrænni samkeppni um vistvæna endurhönnun . 15 : 4o - 15:50 Umræður / fyrirspurnir . 15:50 - 16:00 Veitingar .